อายุ 16 ให้นมบุตร แล้วมีก้อนเหมือนจะกลมแต่ก็ไม่แน่ใจคะ คลำยังไงก็ไม่เจ็บค่ะ อยากทราบสาเหตุค่ะ อันตรายมั้ยแบบนี้ จะเป้นมัเร็งรึป่าว
สวัสดีค่ะ ก้อนที่คลำได้ที่เต้านม อาจจะเกิดจาก-ก้อนเนื้องอกธรรมดา มีหลายชนิด แต่มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากหรือในช่วงให้นมบุตร อาจมีการคัดตึงเต้านมขึ้นมาได้ แต่ก็ไม่ควรคลำได้เป็นก้อนชัดเจนแนะนำพบสูตินรีแพทย์และแจ้งอาการให้ทราบเพื่อรีบตรวจให้ละเอียดแต่เนิ่นๆว่าไม่ใช่ก้อนที่เป็นอันตรายในเบื้องต้น ไม่ควรไปกดหรือนวดคลึงเต้านม เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทานเอง และหมั่นคลำก้อนใหม่ๆที่เต้านมเสมอ ร่วมกับปั๊มนมทุก 3 ชั่วโมงไม่ให้มีการคัดเต้านมมากนัก